Parma FC

La klubo **Parma FC** (oficiala nomo *Parma Football Club S.p.A.*) estas futbalklubo el la norditala urbo Parma (Parmo).

La klubo ekestis en somero 2004 el la bankrotiĝo de la konzerno Parmalat, el kiu estis elprenita la tradicia sporta klubo **Parma AC** kaj refondita kiel *Parma FC*.

Aktuale, la trejnisto de la unua vira teamo estas . 

## Historio 
maldekstra|eta|La stadiono *Ennio Tardini*, ekde 1923 bazo de la FC Parma

### Fonda fazo 
La klubo fondiĝis en 1913 origine je la nomo *Verdi AC*. Sed rapide la kluba nomo ŝanĝiĝis al la nomo de la urbo. La plej grandan tempon de sia ekzisto la kluba unua vira teamo pendolis inter la dua nacia ligo *Serie B* kaj la tria ligo *Serie C*. Fine de la 1960-aj jaroj ĝi malavancis al la malsupraj nur duon-profesiaj ligoj de Italio.

Post kiam la klubo plurfoje ŝanĝis sian posedanton kaj nomon, ĝi en la jaro 1970 kuniĝis kun la klubo *AC Parmense*. La tiel fortigita klubo ree avancis en la italan profesian futbalistan ligon, sed ĝis la mezo de la 1980-aj jaroj restis malmulte sukcesa.

### Sporte kulmina fazo 
En la jaro 1985 la pli posta itala nacia trejnisto *Arrigo Sacchi* transprenis la manaĝeradon de la klubo. Sub sia gvido la unua vira teamo de la klubo Parma AC iĝis ĉampiono de la ligo *Serie C1*. Kiam la klubo havis pozicion en la mezo de la ligo *Serie B*, Arrigo Sacchi iĝis trejnisto de la klubo AC Milano.

La posteulo de Arrigo Sacchi, *Nevio Scala* en 1990 gvidis la teamon de la klubo AC Parma al unuafoja transiro en la unuan italan ligon *Serie A*. Per la postenigo de iuj talentaj futbalistoj eksterlandaj en la klubo, Nevio Scala formis pintan teamon. Jam en la unua jaro la teamo sukcesis per la sesa pozicio en la ligo *Serie A* kvalifikiĝi por la UEFA-pokalo.

La sukceson financis la itala nutraĵoprodukta konzerno *Parmalat*, kiu iĝis kluba sponsoro kaj aĉetis 45 procentaĵojn de la kluba posedo.

La sukceso de la la kluba teamo je nacia kaj internacia nivelo igis ĝin interesa por multaj elstaraj futbalistoj: interalie *Fabio Cannavaro, Gianfranco Zola, Dino Baggio* kaj *Diego Fuser*, ĉiuj membroj de la itala nacia teamo de futbalo, aliĝis al la teamo.

La trejnisto Nevio Scala en 1996 forlasis la klubon kaj lian postenon transprenis *Carlo Ancelotti*. Kun li en 1997 sukcesis dua pozicio en la nacia ligo *Serie A* - la plej bona pozicio de la klubo en sia historio. Fine de la sezono la teamo de la klubo AC Parma nur du poentojn estis malantaŭ la ĉampiono Juventus Torino.

Ekde sia transiro al la unua ligo *Serie A* la kluba teamo en ĉiu sekva jaro kvalifikiĝis je partopreno de la matĉoj pri la Eŭropa pokalo. La kluba teamo gajnis la sekvajn tri eŭropajn trofeojn: en 1993 la UEFA-pokalon de pokalvenkintoj kaj en 1995 kaj 1999 la UEFA-pokalon.

### Malsukcesigo de la AC Parma kaj refondo kiel FC Parma 
En la somero 2004 la konzerno Parmalat devis anonci sian bankrotiĝon. Tio koncernis ankaŭ la futbalan klubon. Nur per aparta leĝo, instigita de la nacia priindustria ministro *Antonio Marzano* eblis elprenis la klubon el la bankrota konzerna substanco. Kiel sekva kluba organizaĵo fondiĝis la klubo *FC Parma*, kiu transprenis la elstaran pozicion de la AC Parma en la futbala ligo *Serie A* kaj ĝis somero 2006 estis protektita je bankrotiĝo.

maldekstra|eta|subtenantoj de la FC Parma

### Aktualaj evoluoj 
La 15-an de decembro 2004 *Pietro Carmignani* transprenis la postenon de kluba trejnisto de la antaŭulo *Silvio Baldini*, kun kiu la AC Parma en 2002 gajnis la italan pokalon. En la sezono 2004-2005 la financaj perturboj preskaŭ kaŭzis la malavancon de la kluba teamo el la unua ligo. La sekva sezono ree pli sukcesis kaj la teamo denove kvalifikiĝis poer la UEFA-pokalo.

La 12-an de majo 2008 la nur du monatojn antaŭe postenigita trejnisto *Héctor Cúper* pro la minaca malavanco el la unua ligo estis senpostenigita, kaj lia posteulo iĝis la antaŭa trejnisto de la junula teamo, *Andrea Manzo*. La vira kluba teamo tamen malavancis al la dua ligo *Serie B*, sed jaron poste sukcesis reavanci al la unua ligo kaj en la sezono 2009/2010 denove en la unua ligo estis tre sukcesa: En somero 2010 la sezono finiĝis per la lige oka pozicio, kaj preskaŭ atingiĝis partopreno de la UEFA-pokalo. La serio 2010/2011 estis iom malpli sukcesa, nun sezonofine rezultis la 12-a pozicio, kaj en la sezono 2011/2012 denove atingiĝis la oka pozicio kaj denove preskaŭ atingiĝis partopreno de la UEFA-pokalo: nun nur mankis du poentoj post la teamo Inter Milano.

## Sukcesoj 
### Nacie 
* Itala pokalo (*Coppa Italia*):
** venkoj (3): 1992, 1999, 2002
** dua pozicio (2): 1995, 2001
* Itala superpokalo (*Supercoppa Italiana*):
** venkoj (1): 1999
** dua pozicio (3): 1991, 1995, 2002
* vicĉampiono de la ligo *Serie A* (1): 1997
* vicĉampiono de la ligo *Serie B* (1): 2009

### Internacie 
* UEFA-pokalo de pokalvenkintoj:
** venkoj (1): 1993
** dua pozicio (1): 1994
* UEFA-pokalo - ekde 2009 nomata Eŭropa Ligo de UEFA (2): 1995, 1999
* UEFA-superpokalo (1): 1993
* Pokalo *Copa Parmalat*:
** venkoj (1): 1995
** dua pozicio (1): 1997

## Eksteraj ligiloj 
* oficiala kluba retejo (itale, angle)

Kategorio:Italaj futbalteamoj
Kategorio:Parmo
Kategorio:Futbalteamoj fonditaj en 1913
Kategorio:Sporto en Emilio-Romanjo